RCI-KC เตรียมแถลงข่าวเป็นพันธมิตรพรุ่งนี้ พร้อมลุยธุรกิจร่วมกัน
RCI-KC รับมีการเจรจาเพื่อเป็นพันธมิตรจริง เผยพรุ่งนี้ (29 ต.ค.) จะมีการประชุมเรื่องการซื้อวัสดุก่อสร้างกับ RCI และอาจมีการเซ็น MOU
28 ต.ค. 2558

บริษัท เค.ซี พร็อพเพอร์ตี้ จำกัด (มหาชน) หรือ KC ระบุว่า ตามที่เป็นข่าวปรากฎในสานักข่าวบางฉบับ เรื่องที่บริษัท และ บริษัท โรแยล ซีรามิค อุตสาหกรรม จำกัด (มหาชน) หรือ RCI เตรียมจัดงานแถลงข่าว พิธีลงนามบันทึกความเข้าใจ (MOU) ความร่วมมือเป็นพันธมิตรทางธุรกิจ ระหว่าง บริษัทและ RCI ในวันที่ 29 ตุลาคม 2558 นั้น
ทั้งนี้บริษัทชี้แจงว่าในวันที่ 29 ตุลาคม 2558 บริษัทและ RCI จะมีการประชุมร่วมกัน เรื่องการซื้อวัสดุก่อสร้างกับ RCI ซึ่งหากการหารือเรื่องดังกล่าวบรรลุข้อตกลงได้ อาจมีการลงนามในบันทึกข้อตกลงความร่วมมือทางธุรกิจ (MOU) ต่อไป ซึ่งการดำเนินการดังกล่าวเป็นการดำเนินธุรกิจตามปรกติของบริษัท
ขณะเดียวกัน RCI ได้ชี้แจงว่าทางบริษัทและ KC ได้มีการพูดคุยเจรจากันจริง เพื่อที่จะหาช่องทางการทำธุรกิจร่วมกันในอนาคต ซึ่งจะเป็นประโยชน์ต่อธุรกิจของทั้งสองบริษัท